hotchpotch/miracl-hf-unified huggingface dataset:
দোদোমা
দোদোমা (সরকারীভাবে দোদোমা শহুরে জেলা) হল তানজানিয়ার জাতীয় রাজধানী ও দ্বিতীয় বৃহত্তম শহর। এটি একইসাথে দোদোমা অঞ্চলেরও রাজধানী। দোদোমার জনসংখ্যা প্রায় ৪১০,৯৫৬ জন। সরকারিভাবে এই শহরের দু'টি প্রচলিত ভাষা হল সোয়াহিলি ও ইংরেজি।
১৯০৭ সালে তানজানিয়ার জার্মান ঔপনিবেশিকদের হাতে এই শহরের প্রতিষ্ঠা হয়। বর্তমানে সরকারিভাবে এই শহর দেশের রাজধানী হলেও দেশের সরকারের বেশিরভাগ দপ্তর পরিচালিত হয় দারুস সালাম থেকে। তবে ১৯৯৬ সালের ফেব্রুয়ারি মাস থেকে জাতীয় আইনসভা এই শহরেই বসছে।
দোদোমা দেশের মাঝামাঝি স্থানাঙ্কে, তানজানিয়ার প্রাক্তন রাজধানী দারুস সালাম থেকে ৪৮৬ কিলোমিটার পশ্চিমে, এবং পূর্বে আফ্রিকান কমিউনিটির সদরদপ্তর আরুশা থেকে ৪৪১ কিলোমিটার দক্ষিণে অবস্থিত। এর মোট আয়তন ২,৬৬৯ বর্গকিলোমিটার, যার মধ্যে ৬২৫ বর্গকিলোমিটার সম্পূর্ণ শহুরে।
দোদোমা বিশ্ববিদ্যালয় (যা ইউডোম নামে বেশি পরিচিত এবং এর ছাত্রছাত্রী প্রায় ৩৫,০০০) ও তানজানিয়ার অ্যাংলিকান চার্চের মালিকানাধীন সেন্ট জনস ইউনিভার্সিটি অব তানজানিয়া সহ বেশ কয়েকটি বিশ্ববিদ্যালয় রয়েছে। উভয় বিশ্ববিদ্যালয় ২০০৭ সালে প্রতিষ্ঠিত হয়।
দোদোমা সড়ক, রেল ও আকাশ পথে দেশের বিভিন্ন অংশের সাথে সংযুক্ত। দোদোমা বিমানবন্দরে এরিক এয়ার ও ফ্লাইটলিং বিমান পরিচালনা করে।
পিরপাঞ্জাল রেল সুড়ঙ্গ
পিরপাঞ্জাল রেল সুড়ঙ্গ হল ভারত এর জম্মু এবং কাশ্মীর রাজ্যে অবস্থিত জম্মু -উধমপুর-শ্রীনগর-বারামুলা রেল পথের অংশ।এটি পিরপাঞ্জাল পর্বতশ্রেণকে ভেদ করে চলেগেছে।এর দৈর্ঘ্য ১১.২১৫ কিলোমিটার।এই রেল সুড়ঙ্গ বিচলেরি উপত্যকা ও কাশ্মীর উপত্যকার মধ্যে সংযোগ ঘটিয়েছে এবং কাশ্মীর উপত্যকার মানুষের জীবন যাত্রায় গতি আনবে এই রেল সুড়ঙ্গ।
এই সুড়ঙ্গটির দৈর্ঘ্য ১১.২১৫ কিলোমিটার এবং এটি সমুদ্র পৃষ্ঠ থেকে ২,১৯৪ মিটার (৭,১৯৮ ফুট)।সুড়ঙ্গটি ৮.৪০ মিটার চওড়া ও ৭.৩৯ মিটার উচু সুড়ঙ্গের মেঝে থেকে।এটি জহর সুড়ঙ্গের ৫০০ মিটার নীচ দিয়ে পিরপাঞ্জাল পর্বতকে অতিক্রম করেছে। সুড়ঙ্গে একটি রেল পথ রয়েছে এবং এর পাশে সুড়ঙ্গের মধ্যে ৩ মিটার চওড়া সড়ক পথ রয়েছে যা আপতকালিন সময়ে খুবই দরকারি।এছাড়া সুড়ঙ্গে ৬০ মিটার অন্তর অন্তর সিসিটিভি,স্মোক ডিটেক্টর ও অগ্নিনির্বাপক ব্যবস্থা রয়েছে।পিরপাঞ্জাল রেল সুড়ঙ্গটি এশিয়ার দ্বিতয় দীর্ঘতম রেল সুড়ঙ্গ ছিল নির্মাণ কালে বর্তমানে এটি এশিয়ার চতুর্থ দীর্ঘ রেল সুড়ঙ্গ।
কাশ্মীর উপত্যকায় কাজিগুন্দের সঙ্গে বানিহালের বিচল্লি উপত্যকায় সংযোগকারী জম্মু-বারামুল্লা রেলপথের ১১.২১৫ কিলোমিটার (৭ মাইল) দীর্ঘ বানিহাল-কাজিগুন্দ সুড়ঙ্গটি উধামপুর-শ্রীনগর-বারামুলা রেল সংযোগ প্রকল্পের অংশ হিসাবে নির্মিত হয়েছে। চার বছরের মধ্যে সুড়ঙ্গ খনন সম্পন্ন করা হয়েছিল অক্টোবর ২০১১ সালে, রেলপথের সঙ্কেত ব্যবস্থা ও রেলপথ স্থাপন পরবর্তী এক বছরে সম্পন্ন হয়েছিল এবং ২৮ ডিসেম্বর ২০১২ সালে পরীক্ষামূলক রেল চলাচল শুরু হয়েছিল। এই সুড়ঙ্গটি ২৬ জুন ০১৩ সালে চালু করা হয়েছিল এবং বাণিজ্যিক ভাবে ২৭ জুন ২০১৩ সাল থেকে শুরু হয়েছিল।
গাদ্দাফি মসজিদ
গাদ্দাফি মসজিদ বা জাতীয় মসজিদ হল তানজানিয়ার সর্ববৃহৎ ও জাতীয় মসজিদ। এটি উগাণ্ডার গাদ্দাফি জাতীয় মসজিদের পরে পূর্ব আফ্রিকার দ্বিতীয় বৃহত্তম মসজিদ। মসজিদটি তানজানিয়ার রাজধানী দোদোমায় অবস্থিত।
এ মসজিদের নামকরণ করা হয় লিবিয়ার রাষ্ট্রপতি মুয়াম্মার গাদ্দাফির নাম অনুসারে, যিনি মসজিদ নির্মাণের সকল ব্যয় ওয়ার্ল্ড মুসলিম কল সোসাইটির মাধ্যমে সরবরাহ করেন। ২০১০ সালে তানজানিয়ার রাষ্ট্রপতি জাকায়া কিকবেতে মসজিদের শুভ উদ্বোধন করেন। গাদ্দাফি মসজিদে একসাথে ৩,০০০ জন মুসল্লি নামাজ আদায় করতে পারে।
মার্ভেল সিনেম্যাটিক ইউনিভার্সের টেলিভিশন সিরিজের তালিকা
মার্ভেল সিনেম্যাটিক ইউনিভার্সের টেলিভিশন সিরিজ হলো মার্কিন সুপারহিরো টেলিভিশন সিরিজ যা মার্ভেল কমিকসে প্রকাশিত চরিত্রের উপর ভিত্তি করে নির্মিত। অনুষ্ঠানগুলো ২০১৩ থেকে প্রোডাকশনে রয়েছে এবং এই সময়ে মার্ভেল টেলিভিশন এবং এবিসি স্টুডিওস চারটি সিরিজের প্রিমিয়ার করেছে এবং আরো আটটি ডেভেলপমেন্টের বিভিন্ন স্তরে রয়েছে। এবিসিতে প্রচারকৃত সিরিজগুলোতে প্রতি মৌসুমে গড়ে প্রায় ৭-৮ মিলিয়ন দর্শক হয় এবং প্রতিটি সিরিজ সমালোচকদের প্রশংসা লাভ করেছে।
এই কাল্পনিক দুনিয়ার প্রথম সিরিজ "মার্ভেল’স এজেন্টস অফ শিল্ড" ২০১৩–১৪ টেলিভিশন মৌসুমে এবিসিতে প্রচার শুরু হয়। ২০১৪–১৫ টেলিভিশন মৌসুমে এর সাথে যোগ হয় নতুন সিরিজ "মার্ভেল’স এজেন্ট কার্টার"। এছাড়া "মার্ভেল’স ড্যামেজ কন্ট্রোল" নামের একটি নতুন অনুষ্ঠান প্রচারের অপেক্ষায় রয়েছে। এছাড়া নেটফ্লিক্সের মার্ভেল সিরিজ "মার্ভেল’স ডেয়ারডেভিল" এবং "মার্ভেল’স জেসিকা জোনস" শুরু হয় ২০১৫ সালে। ২০১৬ সালে নতুন সিরিজ "মার্ভেল’স লুক কেজ" মুক্তি পাবে। এর ধারাবাহিকতায় "মার্ভেল’স আয়রন ফিস্ট" এবং মিনি সিরিজ "মার্ভেল’স দ্য ডিফেন্ডারস" প্রচারের পরিকল্পনা রয়েছে।
ক্লার্ক গ্রেগ এবং হেইলি অ্যাটওয়েল যথাক্রমে "এজেন্টস অফ শিল্ড" সিরিজে "ফিল কোলসন" এবং "এজেন্ট কার্টার" সিরিজে পেগি কার্টার চরিত্রে অভিনয় করেন। "ডেয়ারডেভিল" সিরিজের প্রধান চরিত্র ম্যাট মার্ডক/ডেয়ারডেভিল হিসেবে অভিনয় করেন চার্লি কক্স, অন্যদিকে "জেসিকা জোনস" সিরিজের প্রধান চরিত্র জেসিকা জোনস হিসেবে অভিনয় করেন ক্রিস্টেন রিটার। এই সিরিজে লুক কেজ চরিত্রে দেখা গেছে মাইক কোল্টারকে যিনি তাঁর নিজস্ব সিরিজ "লুক কেজ"-এ অভিনয় করেন। আর "আয়রন ফিস্ট" সিরিজে অভিনয় করেন ফিন জোনস যিনি "দ্য ডিফেন্ডার" মিনি সিরিজের জন্য কক্স, রিটার এবং কোল্টারের সাথে যোগ দেন। এছাড়াও সিরিজগুলোতে এমসিইউ চলচ্চিত্র এবং ওয়ান শটের বিভিন্ন অভিনেতা তাদের চরিত্রের পুনরাবৃত্তি করেন।
গাদ্দাফি জাতীয় মসজিদ
গাদ্দাফি জাতীয় মসজিদ উগাণ্ডার রাজধানী কাম্পালার কাম্পালা হিলে অবস্থিত উগাণ্ডার জাতীয় মসজিদ। এ মসজিদ উগাণ্ডা তথা পূর্ব আফ্রিকার সর্ববৃহৎ মসজিদ। ২০০৬ সালে মসজিদের নির্মাণ কাজ সমাপ্ত হলেও আনুষ্ঠানিকভাবে এটি ২০০৭ সালে চালু করা হয়। গাদ্দাফি মসজিদে একসাথে ১৫০০০ মুসল্লি নামাজ আদায় করতে পারে। উগান্ডায় অনেক মসজিদ রয়েছে কিন্তু এটিই একমাত্র গগনচুম্বী মসজিদ।
মসজিদের নামকরণ করা হয় লিবিয়ার প্রাক্তন রাষ্ট্রপতি মুয়াম্মর গাদ্দাফির নামে। গাদ্দাফি মসজিদ লিবিয়ার পক্ষ থেকে উগান্ডার মুসলিম জনসংখ্যার জন্য উপহার স্বরুপ ছিল বলে এ নামকরণ করা হয়েছিল। এ মসজিদের এক অংশে উগান্ডা মুসলিম সুপ্রিম কাউন্সিল এর প্রধান কার্যালয় অবস্থিত।
কর্ণফুলী সুড়ঙ্গ
কর্ণফুলী সুড়ঙ্গ (English:Karnaphuli Tunnel) হল কর্ণফুলী নদীর নিচে অবস্থিত একটি প্রস্তাবিত নদী সুড়ঙ্গ।এই সুড়ঙ্গটি কর্ণফুলী নদীর দুই তীরের অঞ্চলকে যুক্ত করবে।এই সুড়ঙ্গ মধ্য দিয়ে ঢাকা-চট্টগ্রাম-কক্সবাজার মহাসড়ক যুক্ত হবে।
কর্ণফুলী সুড়ঙ্গের দৈর্ঘ্য ৩.৪৩ কিলোমিটার।এই সুড়ঙ্গটি নির্মাণ হলে এটিই হবে বাংলাদেশ এর প্রথম সুড়ঙ্গ পথ।
নদী সুড়ঙ্গটির নির্মাণ কাজ হতে পেয়েছে চীনের এক নির্মাণ সংস্থা ।অনুমান করা হচ্ছে ২০২০ সালের মধ্য টানেল বা সুড়ঙ্গটির নির্মাণ শেষ হবে।সুড়ঙ্গটির মূল দৈর্ঘ্য ৩.৪৩ কিলোমিটার হলেও এর সঙ্গে ৫ কিলোমিটারের বেশি অ্যাপোচ রোড যুক্ত হবে।
গুরু দক্ষিণা (চলচ্চিত্র)
গুরু দক্ষিণা ১৯৮৭ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অঞ্জন চৌধুরী পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন রঞ্জিত মল্লিক, তাপস পাল, শতাব্দী রায়, কালী বন্দ্যোপাধ্যায়, শকুন্তলা বড়ুয়া, ভবেশ কুন্ডু প্রমুখ। এই চলচ্চিত্রে সংগীত পরিচালনা করেন বাপ্পী লাহিড়ী।
আদরের বোন (চলচ্চিত্র)
আদরের বোন ১৯৯৭ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক স্বপন সাহা পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন প্রসেনজিৎ চট্টোপাধ্যায়, ঋতুপর্ণা সেনগুপ্ত, অভিষেক চ্যাটার্জী,শুভেন্দু চ্যাটার্জী প্রমুখ।
শাহ ইসমাইল গাজী
শাহ ইসমাইল গাজী (রঃ) বাংলার একজন স্বনামধন্য ইসলাম প্রচারক, ও সেনাপতি। বারবক শাহের আমলে (১৪৫৯-১৪৭৪ খ্রি) তিনি বাংলার উত্তরাঞ্চলে মুসলিম রাজ্যের বিস্তারে ও ইসলাম প্রচারে নিয়োজিত ছিলেন। একটি ফারসি পান্ডুলিপি ও বাংলার বিভিন্ন স্থানে প্রচলিত লোককাহিনীগুলির মাধ্যমে শাহ ইসমাইল গাজীর আধ্যাত্মিক গৌরবময় কীর্তি জানা যায়।
শাহ ইসমাইল গাজী ছিলেন রসুল (সঃ)-এর বংশধর এবং তিনি মক্কায় জন্মগ্রহণ করেন। সেখানেই তিনি বড় হন এবং শিক্ষক ও ধর্মপ্রচারক হন। এ উদ্দেশ্যে কয়েকজন শিষ্যকে সঙ্গে নিয়ে তিনি প্রাচ্যের উদ্দেশে যাত্রা করেন এবং শেষ পর্যন্ত লখনৌতে পৌঁছান। তখন প্রতিবছর বাংলার রাজধানী বন্যায় প্লাবিত হতো। সুলতান রুকনুদ্দীন বারবক শাহ বন্যা নিয়ন্ত্রণের উপায় বের করার জন্য তাঁর সব প্রকৌশলী ও কারিগরকে নিয়োগ করেছিলেন। কিন্তু তাঁর সকল প্রচেষ্টা ব্যর্থ হয়। শাহ ইসমাইল গাজী সুলতানকে রাজধানীর পার্শ্ববর্তী চুটিয়া-পুটিয়া বিলের উপর একটি সেতু নির্মাণের পরামর্শ দেন এবং শহরটিকে জলাবদ্ধতা থেকে রক্ষা করেন। এভাবে তিনি সুলতানের অনুগ্রহ লাভ করেন এবং সুলতান তাঁকে বিভিন্ন সীমান্তে যুদ্ধ পরিচালনার দায়িত্বে নিয়োগ করেন।
শাহ ইসমাইল গাজীকে প্রথমে বাংলার দক্ষিণ সীমান্তে উড়িষ্যার রাজা গজপতির আগ্রাসী পরিকল্পনার মোকাবিলা করার জন্য নিযুক্ত করা হয়। তিনি গজপতিকে পরাজিত করে তাঁর কাছ থেকে সীমান্ত-ফাঁড়ি মান্দারণ দখল করে নেন। সফল এই সেনানায়ককে এরপর কামরূপের রাজা কামেশ্বরের বিরুদ্ধে পাঠানো হয়। কামেশ্বর পরাজিত হয়ে সুলতানকে করদানে বাধ্য হন। কিন্তু অল্পদিনের মধ্যেই ঘোড়াঘাট সীমান্ত-ফাঁড়ির সেনাপতি ভান্দসী রায় ইসমাইলের জনপ্রিয়তা ও খ্যাতিতে ঈর্ষান্বিত হয়ে, ইসমাইল গাজী কামরূপের রাজার সহযোগিতায় নিজের জন্য একটি স্বাধীন রাজ্য প্রতিষ্ঠার চিন্তা করছেন এই মর্মে সুলতানের কাছে মিথ্যা অভিযোগ প্রেরণ করেন। রাগান্বিত হয়ে সুলতান দরবেশের শিরশ্ছেদের আদেশ দান করেন।
৮৭৮ হিজরি/১৪৭৪ খ্রিস্টাব্দে শাহ ইসমাইল গাজীকে হত্যা করা হয়। লোক কাহিনী মতে, তাঁর খন্ডিত মস্তক রংপুরের পীরগঞ্জ থানার কাঁটাদুয়ার নামক স্থানে কবর দেয়া হয় এবং দেহ হুগলি জেলার মান্দারণে সমাধিস্থ করা হয়। তবে শাহ ইসমাইল গাজীর স্মৃতি বিজড়িত ছয়টি দরগাহ রয়েছে। এগুলির একটি মান্দারণে, একটি ঘোড়াঘাটে এবং চারটি রংপুর জেলার পীরগঞ্জে অবস্থিত, যার মধ্যে কাটাদুয়ার দরগাহ-টিই অধিকতর গুরুত্বপূর্ণ।
বন্যপ্রাণী (সংরক্ষণ ও নিরাপত্তা) আইন, ২০১২
বন্যপ্রাণী (সংরক্ষণ ও নিরাপত্তা) আইন, ২০১২ বাংলাদেশের বন্যপ্রাণী সংরক্ষণের ক্ষেত্রে গণপ্রজাতন্ত্রী বাংলাদেশ সরকার কর্তৃক অনুমোদিত আইন। আইনটি ১০ জুলাই, ২০১২ তারিখে রাষ্ট্রপতির সম্মতি লাভ করে। আইনটি বাংলা ভাষায় রচিত।
বন্যপ্রাণী (সংরক্ষণ ও নিরাপত্তা) আইন ২০১২ দশটি অধ্যায় এবং ৫৪টি ধারায় বিভক্ত। আইনের সাথে চারটি তফসিল যুক্ত করা হয়েছে এবং সেসব তফসিলে রক্ষিত বন্যপ্রাণী ও উদ্ভিদের প্রজাতিসমূহের বাংলা নাম, ইংরেজি নাম ও বৈজ্ঞানিক নাম দেয়া হয়েছে।
আইনের ৬ ধারা মোতাবেক এই আইনের তফসিলে উল্লেখিত বিভিন্ন প্রজাতির বন্যপ্রাণী শিকার বা বন্যপ্রাণী, মাংস, ট্রফি, অসম্পূর্ণ ট্রফি, বন্যপ্রাণীর অংশবিশেষ অথবা এসব হতে উৎপন্ন দ্রব্য দান, বিক্রয় বা কোনো প্রকারে কোনো ব্যক্তি বা প্রতিষ্ঠান বা অন্য কারো নিকট হস্তান্তর করা নিষিদ্ধ ঘোষণা করা হয়েছে।
আইনের ৪১ ধারা মোতাবেক আরো উল্লেখ রয়েছে যে, কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা চনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দন্ডিত হইবেন।
তফসিল ১ এ ১৪টি ব্যাঙ, ৯৬টি কচ্ছপ এবং সরীসৃপ, ৫৭৮টি পাখি, ১১০টি স্তন্যপায়ী, ২৫টি মাছের প্রজাতিকে সংরক্ষিত ঘোষণা করা হয়েছে।
তফসিল ২ এ ৭২টি ব্যাঙ, কচ্ছপ, সরীসৃপ এবং উভচর, ৪৪টি পাখি, ৩টি স্তন্যপায়ী, ২৭টি মাছ, ৩২টি প্রবাল, ১৩৭টি শামুক ঝিনুক, ২২টি কাঁকড়া এবং লবস্টার, ৫৯টি প্রজাপতি ও মথ এবং ২৪টি কীটপতঙ্গের প্রজাতিকে সংরক্ষিত ঘোষণা করা হয়েছে।
আইনের তফসিল ৩-এ মোট ৬টি ভারমিন প্রজাতির নাম উল্লেখ আছে। সেগুলো হচ্ছে গেছো ছুঁচো, কালো ইঁদুর, নেংটি ইঁদুর, ধাড়ি ইঁদুর, বড় ইঁদুর এবং মেঠো ইঁদুর।
আইনের তফসিল ৪-এ মোট ৫৪টি উদ্ভিদকে সংরক্ষিত উদ্ভিদ (Protected plants) ঘোষণা করা হয়েছে। অর্থাৎ আইনের ৬ ধারা মোতাবেক এই ৫৪ প্রজাতির উদ্ভিদ ইচ্ছাকৃতভাবে উঠানো, উপড়ানো, ধ্বংস বা সংগ্রহ করা যাবে না।
আইনের ৩৬ ও ৩৭ ধারায় বাঘ, হাতি, চিতাবাঘ ইত্যাদি অপরাধ করলে আইনের ৩৬ ধারায় দণ্ড- সর্বনিম্ন ২ বছর, সর্বোচ্চ ৭ বছর কারাদণ্ড ও সর্বনিু ১ লাখ, সর্বোচ্চ ১০ লাখ টাকা অর্থদণ্ড। একই অপরাধের পুনরাবৃত্তি ঘটালে সর্বোচ্চ ১২ বছর কারাদণ্ড ও সর্বোচ্চ ১৫ লাখ টাকা অর্থদণ্ডের বিধান রয়েছে।
সংরক্ষিত উদ্ভিদ সংক্রান্ত ৬ নং ধারা লঙ্ঘন করলে ৩৯ ধারা অনুযায়ী কোনো ব্যক্তি এক বছরের কারাদণ্ড এবং ৫০ হাজার টাকা জরিমানা বা উভয় দণ্ডে দণ্ডিত হবেন এবং পুনরায় একই অপরাধ করলে শাস্তি দ্বিগুণ হবে।
কড়ি (দ্ব্যর্থতা নিরসন)
কড়ি শব্দটি দ্বারা নিম্নের যেকোন বিষয় নির্দেশ করা হতে পারে:
কড়ি (প্রজাপতি)
কড়ি(বৈজ্ঞানিক নাম:"Neopithecops zalmora"(Butler) এক প্রজাতির ছোট আকারের সাদা রঙের লেজহীন প্রজাপতি, যাদের বিশেষত্ব হল ডানায় বিচ্ছিন্ন কালো রঙের ফুটকি। এরা ‘লাইসিনিডি’ পরিবারের সদস্য।
কড়ি এর প্রসারিত অবস্থায় ডানার আকার ২০-৩০মিলিমিটার দৈর্ঘ্যের হয়।
ভারতে প্রাপ্ত কড়ির উপপ্রজাতি হল-
মূলতঃ সমভূমির চিরহরিৎ অরণ্য এবং ভারী বৃষ্টিপাত হয় এমন অঞ্চলে এদের বিস্তার । সাধারণতঃ বর্ষার আগে ও পরে এরা সংখ্যায় বাড়ে ।
এদের ওপর-পিঠ কালচে খয়েরি রঙের হয়ে থাকে এবং প্রতি ডানার ঠিক মাঝখানে একটা সাদা অঞ্চল থাকে। ঋতু পরিবর্তনে এই সাদার পরিসর পরিবর্তিত হয় । এদের নীচের পিঠে পিছনের ডানায় সামনে একটা স্পষ্ট কালো বিন্দু থাকে । এদের ডানার গোড়ার কাছে ডানার খোপে ও মাঝ-আঁচলে কয়েকটা সাদা ফুটকি থাকে, যদিও সেগুলি অনিয়মিত । 
ওড়ার সময় এদের ডানার ওপর ও নীচের পিঠের বৈপরীত্য দেখা যায় । এরা মাটি থেকে তিন চার ফুটের মধ্যে উড়ে বেড়ায়। এরা একটানা বেশিক্ষণ উড়তে পারে না, পাতায় বা ফুলের উপর ডানা সম্পূর্ণ ভাঁজ করে বসে পড়ে। পুরুষ প্রজাতির কড়ি প্রজাপতিরা ভিজে মাটিতে বসে জলপান করে থাকে।
এদের শূককীট স্থূল চিঁড়ের মত দেখতে হয়, এবং এর রং হয় উজ্জ্বল সবুজ। এদের শূককীটের পিঠ বরাবর লম্বালম্বি একটা অপেক্ষাকৃত গাঢ় রেখা দেখা যায়।
এই প্রজাপতির লার্ভা সাধারণতঃ গাব () জাতীয় ফলের থেকে নিজেদের খাদ্য সংগ্রহ করে।
মূককীটের রং উজ্জ্বল সবুজ যার পিঠের ওপর এবং উদরের দেহখণ্ডে অপেক্ষাকৃত গাঢ় রেখা দেখা যায় ।
অভিষেক চ্যাটার্জী
অভিষেক চ্যাটার্জী (; জন্ম: ৩০ এপ্রিল ১৯৬৪) ভারতীয় বাংলা চলচ্চিত্রের একজন অভিনেতা। তিনি কলকাতায় জন্মগ্রহণ করেন। অভিষেক চ্যাটার্জি বাংলা চলচ্চিত্রের এক সুদর্শন নায়ক । তার জীবনের প্রথম ছবি নন্দন দাশগুপ্তর “অপরাধী” হলেও তার প্রথম মুক্তিপ্রাপ্ত ছবি "পথভোলা"।
শকুন্তলা বড়ুয়া
শকুন্তলা বড়ুয়া (, ) ভারতীয় বাংলা চলচ্চিত্রের একজন অভিনেত্রী। তিনি কলকাতায় জন্মগ্রহণ করেন।
পরজীবিতা
জীববিদ্যাতে "পরাশ্রয়িতা" প্রজাতির মধ্যে একটি অ-পারস্পরিক সমগত্রিয় প্রাজাতির সম্পর্ক আছে, যেখানে এক প্রজাতির পরজীবী, অন্য বাহকের ক্ষতি সাধন করে। প্রথাগতভাবে পরজীবী খালি চক্ষু কাছে দৃশ্যমান জীব (জৈবিক ব্যবহারের) অথবা প্রাথমিকভাবে উল্লেখ ক্ষুদ্র পরজীবী । পরজীবী যা সাধারণত ছোট যেমন প্রোটোজোয়া, ভাইরাস, ব্যাকটেরিয়া অন্তর্ভুক্ত। 
১৫৩৯ সালে ইংরেজি ভাষায় সর্বপ্রথম প্যারাসাইট শব্দটি ব্যবহার হয়। যা এসেছে মেডিভাল ফ্রেঞ্চ "parasite" থেকে। ল্যাটিন "প্যারাসিটাস" শব্দটির উৎপত্তি প্রাচীন গ্রীক "παράσιτος" ("প্যারাসিটোস") শব্দ হতে। এর অর্থ "অন্যকে ভক্ষণ করে যে" কাছাকাছি ব্যবহার পাওয়া ১৬১১ সালে ইংরেজিতে "প্যারাটিজম" শব্দটিতে।
সিয়েরা লিওনের রাষ্ট্রপতি
সিয়েরা লিওনের রাষ্ট্রপতি বা সিয়েরা লিওন প্রজাতন্ত্রের রাষ্ট্রপতি হলেন সিয়েরা লিওনের রাষ্ট্রপ্রধান ও সরকার প্রধান, একইসাথে তিনি সিয়েরা লিওন সামরিক বাহিনীর সর্বাধিনায়ক। রাষ্ট্রপতি উপ-রাষ্ট্রপতি সহ মন্ত্রীসভার প্রধান বা প্রধানমন্ত্রী নিয়োগদান করেন, যা অবশ্যই সংসদ দ্বারা অনুমোদিত হতে হয়।
সিয়েরা লিওনের রাষ্ট্রপতিকে হাই এক্সিলেক্সি বা মহামান্য সম্বোধন করা হয়। বর্তমান রাষ্ট্রপতি হলেন এরনেস্ট বাই কোরোমা।
সিয়েরা লিওনের রাষ্ট্রপতি জনগণের সরাসরি ভোটে ৫ বছর সময়ের জন্য নির্বাচিত হন এবং একজন রাষ্ট্রপতি দুই মেয়াদে নির্বাচিত হতে পারেন।
জর্জিয়া ইন্সটিটিউট অব টেকনোলজি
জর্জিয়া ইন্সটিটিউট অব টেকনোলজি মার্কিন যুক্তরাষ্ট্রের জর্জিয়ার আটলান্টায় অবস্থিত একটি পাবলিক বিশ্ববিদ্যালয়।
২০২২ শীতকালীন অলিম্পিক
২০২২ শীতকালীন অলিম্পিক, যা অফিসিয়ালিভাবে ২৪তম শীতকালীন অলিম্পিক গেমস এবং সাধারণভাবে বেইজিং ২০২২ নামে পরিচিত, একটি আন্তর্জাতিক বহু ক্রীড়া প্রতিযোগিতা। প্রতিযোগিতাটি ৪ - ২০ ফেব্রুয়ারি ২০২২ সালে চীনের বেইজিংয়ে অনুষ্ঠিত হবে। এটি পিয়ংচ্যাঙ ২০১৮ ও টোকিও ২০২০ এর পরে এশিয়ায় পরপর অনুষ্ঠিত তৃতীয় অলিম্পিক গেমস। ২০০৮ গ্রীষ্মকালীন অলিম্পিক এ শহরেই অনুষ্ঠিত হয়, তাই বেইজিং একমাত্র শহর যে গ্রীষ্মকালীন ও শীতকালীন অলিম্পিক গেমস উভয়ের স্বাগতিক হতে পেরেছে। একইসাথে বেইজিং শীতকালীন অলিম্পিকের স্বাগতিক শহরগুলোর মধ্যে বৃহত্তম শহর, পূর্ববর্তী ২০১০ শীতকালীন অলিম্পিকের স্বাগতিক কানাডার ভ্যানকুভার চেয়েও।
২০২২ শীতকালীন গেমস চীনে আয়োজিত প্রথম শীতকালীন অলিম্পিক গেমস এবং ১৯৮৪ সালের পর সমাজতান্ত্রিক রাষ্ট্রে অনুষ্ঠিত প্রথম গেমস। এর বাজেট নির্ধারণ করা হয়েছে ৩.৯ বিলিয়ন ডলার, যা ২০০৮ গ্রীষ্মকালীন অলিম্পিকের বাজেট ৪৩ বিলিয়ন ডলারের ১০ ভাগের ১ ভাগেরও কম।
২০২২ শীতকালীন অলিম্পিকের জন্য ১৫ ক্রীড়া নির্ধারিত হয়েছে।
==তথ্যসূত্র == == సూచనలు ==
আফনান
চৌধুরী জাওয়াতা আফনান
বাংলাদেশের একজন
চলচ্চিত্র অভিনেতা এবং টিভি অভিনয়শিল্পী। বিনোদন জগতে পা রাখেন চলচ্চিত্র দিয়ে। পরবর্তীতে কাজ করেন নাটকে। তিনি ২০১১ সালে মুক্তিপ্রাপ্ত একটি বাংলাদেশী যুদ্ধভিত্তিক চলচ্চিত্র আমার বন্ধু রাশেদ চলচ্চিত্রের মাধ্যমে চলচ্চিত্রের ভুবনে পা রাখেন।
চলচ্চিত্রটিতে তিনি নাম ভূমিকা (রাশেদ) চরিত্রে অভিনয় করেন। এই চলচ্চিত্রে অভিনয়ের জন্য তিনি দর্শকমহল থেকে ব্যাপক প্রশংসা পান।
"আফনান" বাংলাদেশের ঢাকার একটি মুসলিম পরিবারে ২৯ আগস্ট, ১৯৯৪ সালে জন্মগ্রহন করেন। 
২০১২ সালে ঢাকার থেকে মাধ্যমিক (এসএসসি ) এবং এরপর ঢাকা সিটি কলেজ থেকে ২০১৪ সালে এইচএসসি পাশ করেন।
বর্তমানে তিনি নর্থ সাউথ ইউনিভার্সিটি এ বিবিএ (২০১৫-২০১৯) অধ্যায়নরত।
আফনান এর ছোটবেলা থেকেই অভিনয়ের প্রতি আকর্ষন থাকলেও অভিনয়ের সুযোগ হয় নি। ছোটবেলা থেকেই হলিউডের চলচ্চিত্রের ভক্ত, বিশেষ করে তার প্রিয় কাল্পনিক চরিত্র ছিল ব্যাটম্যান। স্কুলে পড়াকালীন সময়ে পরিচালক মোরশেদুল ইসলাম আমার বন্ধু রাশেদ চলচ্চিত্রের জন্য চরিত্র নির্বাচনে স্কুলে আসেন। তখন তার প্রথম অভিনয়ের সুযোগ আসে। এরপর বিভিন্ন বিজ্ঞাপনচিত্র এবং নাটক ও টেলিফিল্মেও অভিনয় করেন এ তরুণ অভিনেতা।
আফনান বর্তমানে পড়াশোনার পাশাপাশি বিভিন্ন নাটক ও বিজ্ঞাপনচিত্রে কাজ করে চলছেন।
সর্বহারা
সর্বহারা বা প্রলেতারিয়েত (ইংরেজি: Proletariat) হচ্ছে আধুনিক পুঁজিবাদী সমাজের প্রধানতম শ্রেণি। সর্বহারা বলতে মজুরি শ্রমিকদের সেসব শ্রেণিকে বোঝানো হয় যারা উৎপাদনের উপায় থেকে বঞ্চিত। সর্বহারাগণ নিজ শ্রমশক্তি বিক্রয় করে জীবনধারণ করেন এবং তারা বুর্জোয়াদের দ্বারা শোষিত হন।
মার্কসবাদী তত্ত্বে, সর্বহারার একনায়কত্ব হচ্ছে সর্বহারার জন্য, সর্বহারার দ্বারা চালিত। মার্কসবাদী দৃষ্টিতে, সর্বহারার একনায়কত্ব সর্বহারা শ্রেণির নিজেদের বিলুপ্তি ঘটায় এবং সাম্যবাদ প্রতিষ্ঠা করে।
ল্যাটিন শব্দ proles শব্দ থেকে ইংরেজি proletariat শব্দটি এসেছে; যার বাংলা প্রতিশব্দ সর্বহারা।
মার্কসীয় দৃষ্টিতে, উৎপাদনে ব্যবস্থায় যাদের কোন মালিকানা থাকে না এবং শ্রমশক্তি বিক্রি থেকে প্রাপ্ত মজুরির আয়ে যাদের জীবন চলে তারাই সর্বহারা। অর্থনৈতিক উৎপাদন ব্যবস্থায় এই শ্রেণীর সম্পদ বলে কিছু থাকে না। এঁদের শ্রম মূলত কায়িক। বুর্জোয়া শ্রেণী দ্বারা শোষিত হয়। বুর্জোয়া শক্তির বিরুদ্ধে শ্রেণী সংগ্রাম ও সমাজতন্ত্রী বিপ্লবের সবচে বড় চালিকা শক্তি এবং কৃষক ও অন্যান্য শোষিত শ্রেণীকে সর্বহারা শ্রেণী নেতৃত্বদান করে।
ষষ্ঠ মুহাম্মদ
ষষ্ঠ মুহাম্মদ ( "মেহমেদ-ই সাদিস") (১৪ জানুয়ারি ১৮৬১ – ১৬ মে ১৯২৬) ছিলেন উসমানীয় সাম্রাজ্যের ৩৬তম ও সর্বশেষ সুলতান। তিনি ১৯১৮ থেকে ১৯২২ সাল পর্যন্ত সিংহাসনে অধিষ্ঠিত ছিলেন। সাবেক সুলতান আবদুল আজিজের পুত্র ও সিংহাসনের উত্তরাধিকারী ইউসুফ ইজ্জউদ্দিন এফেন্দি ১৯১৬ সালে আত্মহত্যা করার ফলে উসমানীয় পরিবারের জ্যেষ্ঠ পুরুষ সদস্য হিসেবে ষষ্ঠ মুহাম্মদ তার ভাই পঞ্চম মুহাম্মদের উত্তরসুরি হন। ১৯১৮ সালের ৪ জুন উসমানের তলোয়ার গ্রহণের মাধ্যমে তিনি ৩৬তম বাদশাহ হিসেবে অভিষিক্ত হন। সুলতান প্রথম আবদুল মজিদ ছিলেন তার বাবা। তার মা গুলুসতু কাদিনেফেন্দি ছিলেন একজন আবখাজিয়ান নারী। ১৯২২ সালে উসমানীয় সাম্রাজ্য বিলুপ্ত হওয়ার পর তিনি ক্ষমতাচ্যুত হন।
ষষ্ঠ মুহাম্মদ ইস্তানবুলের দলমাবাচ প্রাসাদে জন্মগ্রহণ করেন।
প্রথম বিশ্বযুদ্ধ উসমানীয়দের জন্য বিপর্য‌য় ডেকে আনে। ব্রিটিশ ও মিত্রবাহিনী যুদ্ধে বাগদাদ, দামেস্ক ও জেরুজালেম অধিকার করে নেয়। সাম্রাজ্যের অধিকাংশ অঞ্চল ইউরোপীয় মিত্রবাহিনী নিজেদের মধ্যে ভাগ করে নিয়েছিল। ১৯২০ সালের এপ্রিলে সান রেমো সম্মেলনে ফ্রান্স সিরিয়ার এবং যুক্তরাজ্য ফিলিস্তিন ও মেসোপটেমিয়ার মেন্ডেট লাভ করে। ১৯২০ সালের ১০ আগস্ট সুলতানের প্রতিনিধিরা সেভ্র চুক্তি স্বাক্ষর করে। এই চুক্তিতে মেন্ডেটকে স্বীকার করা হয় এবং হেজাজকে স্বাধীন রাষ্ট্র হিসেবে স্বীকৃতি দেয়া হয়।
তুর্কি জাতীয়তাবাদিরা এই চুক্তি প্রত্যাখ্যান করে। ১৯২০ সালের ২৩ এপ্রিল আঙ্কারায় মোস্তফা কামাল আতাতুর্কে‌র নেতৃত্বে নতুন সরকার গঠিত হয়। এই নতুন সরকার সুলতান ষষ্ঠ মুহাম্মদের নিন্দা জানায় এবং একটি অস্থায়ী সংবিধান প্রণয়ন করে।
১৯২২ সালের ১ নভেম্বর তুরস্কের গ্র্যান্ড ন্যাশনাল এসেম্বলি সালতানাত বিলুপ্ত ঘোষণা করে এবং মুহাম্মদকে কনস্টান্টিনোপল থেকে নির্বাসিত করা হয়। ১৭ নভেম্বর যুক্তরাজ্যের যুদ্ধজাহাজ মালায়া করে তিনি দেশত্যাগ করেন এবং মাল্টায় নির্বাসিত হন। পরবর্তীতে তিনি ইতালীয় রিভিয়েরায় বসবাস করেছেন।
১৯ নভেম্বর মুহাম্মদের চাচাত ভাই দ্বিতীয় আবদুল মজিদ খলিফা হন। ১৯২৪ সালে গ্র্যান্ড ন্যাশনাল এসেম্বলি খিলাফত বিলুপ্ত করার পূর্ব পর্যন্ত তিনি খলিফা ছিলেন।
ষষ্ঠ মুহাম্মদ ১৯২৬ সালের ১৬ মে ইতালির সানরেমোয় ইন্তেকাল করেন। দামেস্কের তেকিয়ে মসজিদে তাকে দাফন করা হয়।
ষষ্ঠ মুহাম্মদ পাঁচবার বিয়ে করেছেন। তার স্ত্রী ও সন্তানেরা হলেন:
ষষ্ঠ মুহাম্মদ (দ্ব্যর্থ‌তা নিরসন)
ষষ্ঠ মুহাম্মদ দ্বারা বোঝানো হয়:
রংপুর টেকনিক্যাল স্কুল ও কলেজ
রংপুর টেকনিক্যাল স্কুল ও কলেজ ()বাংলদেশের রংপুর বিভাগের রংপুর শহরের প্রাণকেন্দ্রে অবস্থিত একটি কারিগরি শিক্ষা প্রতিষ্ঠান । বিদ্যালয়টি ১৮৬৫ সালে প্রতিষ্ঠিত হয়। এর পশ্চিমে দিকে রংপুর বালিকার বিদ্যালয় ও পূর্বদিকে জেলা পরিষদ অবস্থিত। এটি রংপুর জেলার অন্যতম প্রাচীন শিক্ষা প্রতিষ্ঠান।
রংপুর টেকনিক্যাল স্কুল ও কলেজ একটি কারিগরী শিক্ষা প্রতিষ্ঠান।এটি একটি সরকারী প্রতিষ্ঠান এবং বাংলাদেশ কারিগরি শিক্ষা বোর্ড কর্তৃক নিয়ন্ত্রিত।
রংপুর টেকনিক্যাল স্কুল ও কলেজে ২ টি কোর্স চালু রয়েছে এবং প্রতিটি কোর্স দুই বছর মেয়াদি।রংপুর টেকনিক্যাল স্কুল ও কলেজে ১০ টি ট্রেড রয়েছে।এগুলো হল:রংপুর টেকনিক্যাল স্কুল ও কলেজে এখন পর্যন্ত কোন ছাত্রাবাস নেই।
তবে শিক্ষকদের জন্য আবাসিক ব্যবস্থা রয়েছে।
রংপুর টেকনিক্যাল স্কুল ও কলেজে বড় খেলার মাঠ নেই তবে ব্যাডমিন্টন ও ভলিবল খেলার মাঠ আছে। তবে কিছু দিনপর মাঠ হবে বলে জানা গেছে
ব্রাজিল অলিম্পিক কমিটি
ব্রাজিল অলিম্পিক কমিটি ( - সিওবি) হল ব্রাজিলীয় ক্রীড়ার সর্বোচ্চ কর্তৃপক্ষ এবং ব্রাজিলীয় অলিম্পিক ক্রীড়াসমূহের নিয়ন্ত্রণকারী সংস্থা। এটি অফিসিয়ালিভাবে ১৯১৪ সালের ৮ জুন গঠিত হয়, কিন্তু প্রথম বিশ্বযুদ্ধের কারণে আনুষ্ঠানিক ভাবে ১৯৩৫ সাল থেকে কার্যক্রম শুরু করে। এবং একই সালে আন্তর্জাতিক অলিম্পিক কমিটির স্বীকৃতি লাভ করে। এটি ব্রাজিলিয়ান ফেডারেশন অব রোয়িং সোসাইটির সদরদপ্তরে মেট্রোপলিটন লীগ অব অ্যাথলেট স্পোর্টস এর উদ্যোগে প্রতিষ্ঠিত হয়।
সিওবির বহুমুখী আয়ের উৎস থাকলেও কিন্তু প্রধান উৎস হচ্ছে ব্রাজিলিয়ান জাতীয় লটারির লাভের ২% এবং এ গেম অব চেঞ্জ এর মাধ্যম। সিওবির বর্তমান সভাপতি কার্লোস আর্থার লুজম্যান এবং এর সবচেয়ে বড় প্রকল্প হল রিও দি জেনেরিওতে ২০১৬ গ্রীষ্মকালীন অলিম্পিক আয়োজন।
বহু-ক্রীড়াবিশিষ্ট প্রতিযোগিতা
বহু-ক্রীড়াবিশিষ্ট প্রতিযোগিতা বা বহু-ক্রীড়াবিশিষ্ট অনুষ্ঠান হল একটি সংগঠিত ক্রীড়া প্রতিযোগিতা, যেখানে একাধিক ভিন্ন ভিন্ন ক্রীড়া বিষয়ের উপর একাধিক দিন ধরে প্রতিযোগিতা অনুষ্ঠিত হয় এবং এতে প্রায় (বেশিরভাগ) সকল জাতি রাষ্ট্রের ক্রীড়াবিদগণ ও ক্রীড়া দলসমূহ অংশগ্রহণ করে থাকে। বিশ্বের প্রথম, প্রধান, আধুনিক ও আন্তর্জাতিক তৎপর্যপূর্ণ বহু-ক্রীড়া প্রতিযোগিতা হল আধুনিক অলিম্পিক ক্রীড়া প্রতিযোগিতা।
অলিম্পিকের পরে অলিম্পিক এর আদলে অনেক আঞ্চলিক বহু-ক্রীড়া প্রতিযোগিতা প্রতিষ্ঠিত হয়েছে। অধিকাংশ প্রতিযোগিতার মৌলিক কাঠামো একই। গেমস কয়েকদিন ধরে অনুষ্ঠিত হয় এবং প্রতিটি প্রতিযোগিতার জন্য স্বাগতিক শহর পরিবর্তন করা হয়। প্রতিটি দেশ প্রতিযোগিতার ধরন অনুসারে প্রতিযোগিতায় জাতীয় দল, পৃথক ক্রীড়াবিদ এবং পৃথক দল পাঠায়। ক্রীড়াবিদ বা দলকে যথাক্রমে প্রথম, দ্বিতীয় ও তৃতীয় স্থানের জন্য স্বর্ণ, রৌপ্য ও ব্রোঞ্জ পদক প্রদান করা হয়। গেমস বা প্রতিযোগিতা সাধারণত প্রতি চার বছর পরপর অনুষ্ঠিত হয়, যদিও কিছু বাৎসরিক প্রতিযোগিতা রয়েছে।
রহনপুর শহীদ মুক্তিযোদ্ধাদের গণকবর
রহনপুর শহীদ মুক্তিযোদ্ধাদের গণকবর বাংলাদেশের মুক্তিযুদ্ধে নিহত শহীদ মুক্তিযোদ্ধাদের সমাধি। এটি রহনপুর রেলস্টেশন এলাকার বিজিবি ক্যাম্পের পশ্চিম পাশে অবস্থিত বাংলাদেশের স্বাধীনতা যুদ্ধে সংঘটিত গণহত্যার স্মৃতিচিহ্ন। ১৯৭১ সালে বাংলাদেশের মুক্তিযুদ্ধের সমাপ্তিলগ্নে পাকিস্তান সেনাবাহিনী তাদের সহযোগীদের সহায়তায় রহনপুর ও এর আশে পাশের এলাকার যে-সকল মুক্তিযোদ্ধা এবং অন্যান্যদের হত্যা করেছিল তাঁদের শ্রদ্ধার নিদর্শন স্বরূপ এটি নির্মাণ করা হয়। যে স্থানটিতে এ হত্যাকান্ড সংঘটিত হয়েছিল সেখানেই এ স্মৃতিসৌধটি নির্মিত হয়।
গোমস্তাপুর উপজেলার রহনপুর রেল স্টেশনের পাশে বাংলাদেশ সেনাবাহিনীর ১১ পদাতিক ডিভিশন নির্মিত শহীদ মুক্তিযোদ্ধাদের স্মৃতিসৌধটির সীমানা প্রাচীরে বেষ্টিত। এটি আধুনিক নির্মাণ রীতিতে নির্মিত স্মৃতিস্তম্ভ।
এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ন স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।
বাংলাদেশের মুক্তিযুদ্ধে রহনপুর তথা গোমস্তাপুর উপজেলার এই এলাকা ৭ নং সেক্টরের অধীন ছিল। চাঁপাইনবাবগঞ্জে ১৯৭১ এ পাকিস্তানি বাহিনী তাদের নৃশংসতম হত্যাকাণ্ড ঘটিয়েছিলো। আর তার ই অংশ হিসেবে রহনপুরে এই গণকবর টি তৈরি করা হয়। ১০ হাজার এর ও বেশি সাধারন মানুষকে হত্যা করা হয়েছিলো এই গণকবরে। এরপর ২০১৩ সালে বাংলাদেশ সেনাবাহিনীর ১১ পদাতিক ডিভিশন এর উদ্যগে এখানে একটি স্মৃতিস্তম্ভ সহ গণকবর এলাকাটি সীমানা প্রাচীরে বেষ্টিত করা হয়।
চাঁপাইনবাবগঞ্জ এলাকার ‍মুক্তিযুদ্ধের ইতিহাসে রহনপুর এলাকা অত্যন্ত গুরুত্বপূর্ন ছিলো। কারণ এখানেই গোমস্তাপুর উপজেলা এবং চাঁপাইনবাবগঞ্জ এর গুরুত্বপূর্নে এলাকার প্রবেশ পথে ছিলো মহানন্দা নদী। ক্যাপ্টেন মহিউদ্দিন জাহাঙ্গীর এই রহনপুর অঞ্চলে প্রত্যক্ষ মুক্তিযুদ্ধে অংশগ্রহন করেন।
৭ নং সেক্টরের সেক্টর কমান্ডার মহিউদ্দিন জাহাঙ্গীর এর নির্দেশে ১৯৭১ সালের ১১ ডিসেম্বর খুব সকালে লেফটেন্যান্ট রফিকের নেতৃত্বে প্রায় ৩০/৩৫ জন মুক্তিযোদ্ধার একটি দল বাঙ্গাবাড়ী থেকে রহনপুর অভিমুখে রওনা হয়। পথে আলিনগর এলাকার মুক্তিযোদ্ধারাও তাদের সাথে যোগ দেয়। এছাড়া মহানন্দা নদীর পেরিয়ে বোয়ালিয়া এলাকার মুক্তিযোদ্ধারা রহনপুরে প্রবেশ করে। মুক্তিযোদ্ধারা রহনপুরে প্রবেশের আগেই পাক সেনারা রহনপুর এ.বি সরকারি উচ্চ বিদ্যালয়ে গড়ে তোলা সেনা ক্যাম্প গুটিয়ে ট্রেনযোগে পালিয়ে যায়। পরে মুক্তিযোদ্ধারা নাচোল-আমনুরা হয়ে চাঁপাইনবাবগঞ্জের দিকে রওনা হয়।
ফরিদপুর সরকারি বালিকা উচ্চ বিদ্যালয়
ফরিদপুর সরকারি বালিকা উচ্চ বিদ্যালয় (ইংরেজি: Faridupur Govt. Girls' High School) বাংলাদেশের একটি প্রাচীন ও ঐতিহ্যবাহী শিক্ষা প্রতিষ্ঠান। ফরিদপুর সরকারি বালিকা উচ্চ বিদ্যালয়টি ১৯১০ সালে প্রতিষ্ঠিত হয়ে ফরিদপুর জেলার বালিকাদের শিক্ষা প্রসারে এক অনন্য ভূমিকা পালন করে আসছে। নারী শিক্ষার এক অন্যন্য সেরা প্রতিষ্ঠান। শতাব্দীর প্রাচীনতম বিদ্যাপীঠ হিসেবে এই শিক্ষা প্রতিষ্ঠানটি স্বকীয় বৈশিষ্ট্যে উদ্ভাসিত এক অনন্য আলোকবর্তিকা সদৃশ অগ্রজপ্রতীম শিক্ষা প্রতিষ্ঠান। প্রতি বছর এ বিদ্যালয়ের শিক্ষার্থীরা প্রাথমিক সমাপনি পরীক্ষা, জে.এস.সি পরীক্ষা এবং এস.এস.সি পরীক্ষায় কৃতিত্তের সাথে উত্তীর্ণ হয়ে থাকে।
১৯১০ সালে প্রতিষ্ঠিত বিদ্যালয়টির নাম ছিল Government Middle Vernacular Girls’ School, Faridpur. এটি তখন ছিল একটি প্রাথমিক বিদ্যালয়। ১৯১৭ সালে বিদ্যালয়ের নামের থেকে ভার্ণাকুলার শব্দটি লুপ্ত হয়ে Government Middle Girls’ School. নামে পরিবর্তিত হয়। সময়ের সাথে সাথে ১৯৫০ সালে এটি মাধ্যমিক বিদ্যালয়ে উন্নীত হয়ে Faridpur Govt. Girls High School. হিসেবে পরিচিতি লাভ করে। পরবর্তীতে ১ম, ২য়, ৩য় শ্রেণিতে ছাত্র ছাত্রী ভর্তি বন্ধ হয়। ১৯৯১ সাল থেকে এ বিদ্যালয়ে দুটি শিফট চালু রয়েছে। বর্তমানে এই বিদ্যালয়ের ছাত্রী সংখ্যা প্রায় ১৫০০। শিক্ষক শিক্ষিকা রয়েছে ৪৮ জন। ও কর্মচারী ৮ জন। বিদ্যালয়টি দুইটি শিফটে বিভক্ত। মোট ১৫০০ শিক্ষার্থী পড়াশুনা করছে। ২০১০ সালে এই বিদ্যালয়ের শতবর্ষ পালন করা হয়েছে। সম্পাদনায়ঃ অপূর্ব কুমার দাস, সহকারী শিক্ষক, ফরিদপুর সরকারি বালিকা উচ্চ বিদ্যালয়, ফরিদপুর।
এই বিদ্যালয়ে ভবন আছে মোট ১০ টি। একাডেমিক ভবন ৩ টি, প্রশাসনিক ভবন ১ টি, শিক্ষক মিলনায়তন ভবন ১ টি, হোস্টেল ভবন ১ টি, পরিত্যক্ত দারোয়ান ভবন ১ টি, ইমপ্রোভাইজড ঘোষিত প্রধান শিক্ষিকার বাসভবন ও পুরাতন হোস্টেল। শ্রদ্ধেয় প্রধান শিক্ষিকা বেলা রাণী সরকার এর লেখা বিদ্যালয়ের বার্ষিক ম্যাগাজন প্রয়াস থেকে তথ্যটি নেওয়া হয়েছে। তাই বিশেষভাবে আমি কৃতজ্ঞতা জানাচ্ছি। সম্পাদনায়ঃ অপূর্ব কুমার দাস, +8801714046964
২০১৬ গ্রীষ্মকালীন প্যারালিম্পিক
২০১৬ গ্রীষ্মকালীন প্যারালিম্পিক হল শারীরিকভাবে অক্ষম ক্রীড়াবিদদের জন্য আন্তর্জাতিক প্যারালিম্পিক কমিটি কর্তৃক আয়োজিত একটি আন্তর্জাতিক বহু-ক্রীড়া প্রতিযোগিতা, যা ২০১৬ সালের ৭ সেপ্টেম্বর থেকে ১৮ সেপ্টেম্বর পর্যন্ত ব্রাজিলের রিও দি জেনেরিওতে অনুষ্ঠিত হবে। এটি হবে স্বাগতিক শহরের শীতকালীন সময়ে অনুষ্ঠিত প্রথম গ্রীষ্মকালীন প্যারালিম্পিক গেমস। ল্যাটিন ও দক্ষিণ আমেরিকায় অনুষ্ঠিত প্রথম এবং দক্ষিণ গোলার্ধের স্বাগতিক কোন শহরে অনুষ্ঠিত দ্বিতীয় গ্রীষ্মকালীন প্যারালিম্পিক। এর আগে ২০০০ গ্রীষ্মকালীন প্যারালিম্পিক অস্ট্রেলিয়ার সিডনিতে অনুষ্ঠিত হয়েছিল। এছাড়াও এটিই হবে পতুর্গিজ ভাষাভাষি দেশে আয়োজিত প্রথম গেমস। ২০১৬ প্যারালিম্পিকে নতুন দুটি ক্রীড়া : প্যারাট্রিয়েথলন ও ক্যানোয়িং অন্তর্ভুক্ত করা হয়েছে।
২০০১ সালের আন্তর্জাতিক অলিম্পিক কমিটি ও আন্তর্জাতিক প্যারালিম্পিক কমিটির একটি সাধারণ চুক্তির অংশ হিসাবে ২০১৬ গ্রীষ্মকালীন অলিম্পিক নিলামে বিজয়ী শহর একইসাথে ২০১৬ গ্রীষ্মকালীন প্যারালিম্পিকও আয়োজন করবে। কোপেনহেগেনে অনুষ্ঠিত ১২১তম আইওসি সেশনে তৃতীয় ও ফাইনাল রাউন্ডের ভোটাভুটিতে রিও দি জেনেরিও ২০১৬ গ্রীষ্মকালীন অলিম্পিক ও প্যারালিম্পিক গেমসের স্বাগতিক হিসাবে উর্ত্তীণ হয়।
বিগত বছরগুলোর মতো, ২০১৬ গ্রীষ্মকালীন প্যারালিম্পিক, অলিম্পিকের অনুষ্ঠিত স্থানগুলোতেই বেশীরভাগ আয়োজিত হয়। বাররা দা তিজুকা গেমসের নির্দিষ্ট স্থানের অধিকাংশই আয়োজন করে; এবং বাকীগুলি আয়োজিত হয় কোপাকাবানা সৈকত, মারাকানা এবং দেওদোরোতে; বাররা দা তিজুকাতে অলিম্পিক গ্রামও তৈরী হয়।
২০১৬ গ্রীষ্মকালীন প্যারালিম্পিকে ১৫৯ টি জাতীয় প্যারালিম্পিক কমিটির ৪,৩৪২ জন ক্রীড়াবিদ অংশগ্রহণ করবে।
২০১৬ গ্রীষ্মকালীন প্যারালিম্পিকে ২২টি ক্রীড়া ৫২৮টি বিভাগে প্রতিযোগিতা অনুষ্ঠিত হয়। এবারের গেমসে নতুন ক্রীড়া হিসাবে ক্যানোয়িং ও ট্রিথলন যোগ করা হয়েছে।
সকল সময় ব্রাজিলীয় সময় (ইউটিসি –৩) হিসাবে।
ব্রাজিলে ২০১৬ গ্রীষ্মকালীন প্যারালিম্পিক সরাসরি সম্প্রচার করবে রেডে গ্লোবো ও স্পোর টিভি।
যুক্তরাজ্যে সম্প্রচার করবে চ্যানেল ৪, তারা ৫০০ ঘন্টা কভারেজ দেওয়ার কথা জানিয়েছে।
শেখ সাদী খান
শেখ সাদী খান (জন্ম: ৩ মার্চ, ১৯৫০) একজন স্বনামধন্য বাংলাদেশী সঙ্গীত পরিচালক ও সুরকার। তাকে বাংলাদেশের সঙ্গীতের জাদুকর বলে অভিহিত করা হয়। তাঁর বেড়ে ওঠা উপমহাদেশের বিখ্যাত এক সঙ্গীত পরিবারে। শাস্ত্রীয় সঙ্গীতের পাশাপাশি তিনি চলচ্চিত্রের সঙ্গীতেও সুর করেছেন। তিনি "ঘানি" চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং ভালোবাসলেই ঘর বাঁধা যায় না চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার লাভ করেন।
শেখ সাদী খান ব্রাহ্মণবাড়িয়ার শিবপুর গ্রামের এক সঙ্গীত সমৃদ্ধশালী পরিবারে জন্মগ্রহণ করেন। তার বাবা উপমহাদেশের বিখ্যাত সুর সাধক ওস্তাদ আয়েত আলী খাঁ। সুর সম্রাট ওস্তাদ আলাউদ্দিন খাঁ তার জ্যাঠা। প্রথম সঙ্গীতের তালিম নেন বাবার কাছ থেকে। তার বাবার কাছ থেকেই তবলা ও তারপর বেহালা শেখেন। তার শৈশব কাটে ব্রাহ্মণবাড়িয়া ও কুমিল্লায়। কুমিল্লা ভিক্টোরিয়া কলেজিয়েট স্কুলে পড়াশুনার শুরু। ঢাকার ধানমন্ডি উচ্চ বিদ্যালয় থেকে মেট্রিক পাশ করেন। এরপর আইমিউজ ও বিমিউজ করেন ঢাকা সঙ্গীত মহাবিদ্যালয় থেকে। ১৯৬৩ সালে মেজভাই সরোদ বাদক ওস্তাদ বাহাদুর খানের সাথে ভারতে যান বেহালায় উচ্চাঙ্গ সঙ্গীত শেখার জন্য। তিন বছর তার অধীনে তালিম নিয়ে ১৯৬৫ সালে বাংলাদেশে ফিরে আসেন।
১৯৬৫ সালে রেডিও পাকিস্তানে বেহালা বাদক হিসেবে কর্মজীবন শুরু করেন। ১৯৬৮ সালে বেহালা বাদক হিসেবে তৎকালীন পাকিস্তান টেলিভিশনে যোগ দেন। ১৯৭১ সালে মুক্তিযুদ্ধের সময় যুক্ত হন স্বাধীন বাংলা বেতারকেন্দ্রের সঙ্গে। বাংলাদেশ স্বাধীন হলে বাংলাদেশ বেতারে সঙ্গীত পরিচালক হিসেবে যোগ দেন। ২০০৭ সালের মার্চে প্রধান সঙ্গীত প্রযোজক হিসেবে বাংলাদেশ বেতার থেকে অবসর নেন।
শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করার সুযোগ পান ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার পান। ১৯৮৫ সালে তার সঙ্গীত পরিচালনায় "সুখের সন্ধানে" চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লা সহ দেশী বিদেশী অনেক শিল্পীর সাথে কাজ করেন।
শেখ সাদী খানের স্ত্রী রওশন আরা বেগম মারা গেছেন। তাদের একমাত্র ছেলে রওনাক ফেরদৌস খান জোনাক ও পুত্রবধু শবনম শারমিন লন্ডনে থাকে। মেয়ে সাগুফতা জাবীন নূপুর এইচএসবিসি ব্যাংকে চাকরি করেন ও জামাতা জাহিদুর রহমান ইস্টার্ন ব্যাংকের ভাইস প্রেসিডেন্ট।
শেখ সাদী খান দুই বার জাতীয় চলচ্চিত্র পুরস্কার ও তিনবার বাচসাস পুরস্কার অর্জন করেন।
রহনপুর রেলওয়ে স্টেশন
রহনপুর রেলওয়ে স্টেশন বাংলাদেশের অন্যতম সীমান্তবর্তি রেলওয়ে স্টেশন। এটি রাজশাহী বিভাগের চাঁপাইনবাবগঞ্জ জেলায় অবস্থিত। রহনপুর রেলওয়ে স্টেশন বর্তমানে বাংলাদেশ-ভারত সীমান্তে অন্যতম রেলওয়ে ট্রানজিট পয়েন্ট হিসেবে কাজ করছে।
রহনপুর রেলওয়ে স্টেশনে টিনের তৈরি একটি মাত্র যাত্রী ছাউনি আছে। এবং প্রশাসনিক কাজের জন্য এর পেছনেই আছে বিশাল একতলা অফিস ভবন।
এটি একটি সচল ট্রানজিট হিসেবে বর্তমানে কাজ করছে এবং ভারতের মালদহ জেলার সিংঘাবাদ রেলওয়ে স্টেশন এর সাথে যুক্ত আছে। ১৯৭৮ সালের ১৫ আগষ্ট সংঘটিত চুক্তির মাধ্যমে বাংলাদেশ থেকে নেপাল এ পণ্য পরিবহন এর জন্য এই রেলপথ টি ভারতে প্রবেশ করে। ২০১১ সালের ৬ সেপ্টেম্বর পুনঃচুক্তির মাধ্যমে বাংলাদেশ এবং ভারতের মধ্য দিয়ে একটি নতুন পথ তৈরির ব্যাপারে ব্যাবস্থা নেওয়া হয়।
বাংলাদেশ ২০১১ সালে নেপালে সার রপ্তানির মাধ্যমে এই ট্রানজিট ব্যবহার শুরু করে। সিংঘাবাদ-রহনপুর ট্রানজিট পয়েন্ট টি নেপালের র‌্যাক্জল থেকে বাংলাদেশের খুলনা অবদি কোন প্রকার ট্রানশিপমেন্ট চার্জ ছাড়াই ব্যবহৃত হয়।
পোকা মাকড়ের ঘর বসতি (চলচ্চিত্র)
পোকা মাকড়ের ঘর বসতি ১৯৯৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন আখতারুজ্জামান। ঔপন্যাসিক সেলিনা হোসেনের ১৯৮৬ সালে প্রকাশিত পোকা মাকড়ের ঘর বসতি উপন্যাস অবলম্বনে নির্মিত চলচ্চিত্রটি প্রযোজনা করেছেন চিত্রনায়িকা ববিতা। এতে প্রধান চরিত্রে অভিনয় করেন খালেদ খান, ববিতা, আলমগীর প্রমুখ। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।পোকা মাকড়ের ঘর বসতি চলচ্চিত্রের সঙ্গীত পরিচালনা করেছেন শেখ সাদী খান। গানের কথা লিখেছেন মুনশী ওয়াদুদ ও আখতারুজ্জামান। গানে কণ্ঠ দিয়েছেন কিরণ চন্দ্র রায়, তপন চৌধুরী।
জাতীয় চলচ্চিত্র পুরস্কার
আন্তর্জাতিক প্যারালিম্পিক কমিটি
আন্তর্জাতিক প্যারালিম্পিক কমিটি (আইপিসি) হল একটি আন্তর্জাতিক অলাভজনক সংগঠন বিশ্বব্যাপী প্যারালিম্পিক আন্দোলনের নিয়ন্ত্রণকারী সংস্থা। আইপিসি নয়টি ক্রীড়ার জন্য আন্তর্জাতিক ফেডারেশন হিসাবে প্যারালিম্পিক গেমস আয়োজন ও কার্যাবলী পরিচালনা করে। আইপিসি ১৯৮৯ সালের ২২ সেপ্টেম্বর জার্মানির ডাসেলফোর্টে প্রতিষ্ঠিত হয়। সর্বোপরি, আইপিসি প্যারালিম্পিক গেমসের মান উন্নয়ন এবং সকল বিকলাঙ্গ প্রতিবন্ধী মানুষের খেলাধূলার সুযোগ সৃষ্টি করে প্যারালিম্পিক গেমসকে প্রথমপ্রবৃত্ত থেকে এলিট পর্যায়ে নিয়ে যাওয়া।
এ পর্যন্ত দুজন বিশিষ্ট ব্যক্তি আন্তর্জাতিক প্যারালিম্পিক কমিটির দায়িত্বভার গ্রহণ করেছেন। একজন রবার্ট স্টুয়ার্ট, যিনি কানাডিয়ান স্পোর্টস ফান্ড ফর ফিজিক্যালী ডিসএবলড এর প্রতিষ্ঠাতা, তিনি প্রতিষ্ঠাকালীন সভাপতি হিসাবে ১৯৮৯ - ২০০১ সাল পর্যন্ত দায়িত্ব পালন করেন। তিনি ২০০১ সালে সাবেক ব্রিটিশ প্যারা ক্রীড়াবিদ ফিলিপ ক্রাভেন এর নিকট দায়িত্ব হস্তান্তর করেন।
জাতীয় প্যারালিম্পিক কমিটি
জাতীয় প্যারালিম্পিক কমিটি (এনপিসি) হল বিশ্বব্যাপী প্যারালিম্পিক আন্দোলনের জাতীয় পর্যায়ের একটি নিয়ন্ত্রণকারী সংগঠন। এটি আন্তর্জাতিক প্যারালিম্পিক কমিটি কর্তৃক নিয়ন্ত্রিত হয়। প্যারালিম্পিক গেমসে অংশগ্রহণের জন্য নিজ দেশের ক্রীড়াবিদদের সংগঠিত করে।
প্যারালিম্পিক গেমস একটি অন্যতম প্রধান আন্তর্জাতিক বহু-ক্রীড়া প্রতিযোগিতা, যেখানে শারীরিকভাবে অক্ষম বা বিকলাঙ্গ ক্রীড়াবিদগণ অংশগ্রহণ করে। বর্তমানে গ্রীষ্মকালীন ও শীতকালীন প্যারালিম্পিক গেমস, অলিম্পিক গেমসের সমান্তরালে একই স্বাগতিক শহরে অনুষ্ঠিত হয়ে আসছে।
২০১২ সাল পর্যন্ত আইপিসির ১৭৪ টি সদস্য এনপিসি রয়েছে। একমাত্র এনপিসির ভাল অবস্থানই প্যারালিম্পিক গেমসের জন্য ভাল ক্রীড়াবিদ তৈরি করতে পারে। দেশের মধ্যে, এনপিসি এক বা একাধিক ক্রীড়ার জন্য নিয়ন্ত্রণকারী সংস্থা হিসাবে কাজ করে, যখন অন্যান্যগুলি একমাত্র আইপিসির সদস্য হিসাবে প্যারালিম্পিক গেমসের দায়িত্ব বহন করে।
পাঁচটি আঞ্চলিক প্যারালিম্পিক কমিটি রয়েছে:
নাগরপুর ইউনিয়ন
নাগরপুর ইউনিয়ন হচ্ছে ইউনিয়ন পরিষদ দ্বারা পরিচালিত একটি ছোট শহর যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৪ কিলোমিটার দক্ষিণে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নাগরপুর ইউনিয়নের মোট জনসংখ্যা ২৭,০৩৮ জন। এই ইউনিয়নে মোট ঘরসংখ্যা ৬,৩০৩ টি।
নাগরপুর ইউনিয়নের গড় স্বাক্ষরতার হার শতকরা ৪৮ ভাগ (পুরুষ-৫২.১%, মহিলা-৪৪.২%)।
রহনপুর রেলসেতু
রহনপুর রেলসেতু বাংলাদেশের চাঁপাইনবাবগঞ্জ জেলার গোমস্তাপুর উপজেলার রহনপুর রেলওয়ে স্টেশন সংলগ্ন একটি রেলসেতু। এটি বাংলাদেশের অন্যতম প্রাচীন রেলসেতু হিসেবে পরিচিত। চাঁপাইনবাবগঞ্জ জেলার রহনপুর রেলওয়ে স্টেশনের পশ্চিমে মহানন্দা-পুনর্ভবা নদীর সংযোগস্থলের উপর এই সেতুটি অবস্থিত।
রহনপুর রেলসেতু গোমস্তাপুর উপজেলাধীন রহনপুর পৌরসভায় অবস্থিত। রহনপুর রেলসেতু গোমস্তাপুর উপজেলার একটি ঐতিহ্যবাহী স্থাপনা। গোমস্তাপুর উপজেলা সদর হতে প্রায় ৮ কিঃ মিঃ পশ্চিমে রহনপুর পৌরসভার মহানন্দা-পুনর্ভবা নদীর সংযোগস্থলের উপর ব্রীজটি অবস্থিত।
ভারতের সিঙ্গাবাদ স্টেশন এবং বাংলাদেশের রহনপুর স্টেশনের মধ্যে যোগাযোগের মাধ্যম হিসেবে এই ব্রিজ টি কাজ করে থাকে। রহনপুর শুল্ক বন্দর বা বাংলাদেশের রহনপুর স্টেশনের দিয়ে পাথর, চাউল, গম, ভুট্টা এবং পোল্ট্রি ফিড আমদানি হয়ে থাকে। অন্যদিকে এ রুট দিয়ে নেপালে বাংলাদেশ থেকে পণ্য রফতানি করা হয়।
রহনপুর রেলসেতুর নকশা অনেকটা হার্ডিঞ্জ সেতু এর সাথে মিল আছে। এটি অত্যন্ত পুরাতন স্থপত্য হিসেবে বিবেচনা করা হয়।
সলিমাবাদ ইউনিয়ন
সলিমাবাদ ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৮ কিলোমিটার দক্ষিণে যমুনা নদীর তীরে অবস্থিত। এর উত্তরে গয়হাটা, দক্ষিণে ধুবরিয়া, পূর্বে বেকড়া আটগ্রাম, পশ্চিমে চৌহালী উপজেলা রয়েছে।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সলিমাবাদ ইউনিয়নের মোট জনসংখ্যা ২১,৬৭৪ জন। এই ইউনিয়নে মোট ঘরসংখ্যা ৫০৪২ টি।
সলিমাবাদ ইউনিয়নের গড় স্বাক্ষরতার হার শতকরা ৫০.৪ ভাগ (পুরুষ-৫১.৬%, মহিলা-৪৯.৪%)।
আবু মনসুর আল মাতুরিদি
মুহাম্মাদ আবুল মনসুর আল মাতুরিদি (৮৫৩–৯৪৪ খ্রি.) (Persian: محمد بن محمد بن محمود أبو منصور ماتریدی سمرقندی حنفی‎‎) ছিলেন তাফসীর ও ফিকহ বিশেষজ্ঞ। আল মাতুরিদি ফিকহ শাস্ত্রের প্রবর্তকদের মধ্যে অন্যতম এবং তার লেখা দুটি গ্রন্থ এই শাস্ত্রের মৌলিক গ্রন্থ হিসেবে বিবেচিত হয়। তিনি তাঁর সমকালীন এবং সমধর্মীয় পন্ডিতদের মধ্যে অত্যন্ত উচ্চ মর্যাদার অধিকারী ছিলেন।
আল মাতুরিদি আনুমানিক ৮৫৩ সালে সমরকন্দ এর নিকটবর্তী মাতুরিদ গ্রামে জন্মগ্রহণ করেছিলেন। তিনি ইসলামী ধর্মতত্ত্ব, তাফসীর এবং ফিকহ বিষয়ে পড়াশুনা করেছিলেন। সেই সময় সমরকন্দ ছিল সামানি সাম্রাজ্যের  অন্তর্ভুক্ত এবং এই শহরের অধিকাংশ অধিবাসী ছিল তাজিক, যদিও আশেপাশের বেশির ভাগ মানুষ ছিল তুর্কিভাষী।
আবু নাসর আহমাদ বিন আব্বাস বিন হুসাইন আল ইয়াযি, আবু বকর আহমদ বিন ইসহাক বিন সালেহ আল জুযজানি (আল ফারক ওয়াত তাময়ীয গ্রন্থের লেখক), নুসাইর বিন ইয়াহইয়া আল বালখি এবং কাদি আল-কুদাত (প্রধান বিচারপতি) মুহাম্মাদ বিন মুকাতিল আর-রাযি প্রমূখ ইসলামি শিক্ষাবিদগণ ছিলেন তার শিক্ষক । আবু নাসর আল ইয়াযি ছিলেন তাঁর শিক্ষক এবং বন্ধু। আবু বকর আল জুযজানি ছিলেন আবু সুলাইমান মুসা বিন সুলাইমান আল জুযজানি এর ছাত্র, যিনি ইমাম আবু ইউসুফ ও ইমাম মুহাম্মাদ আশ শায়বানির ছাত্র ছিলেন। এছাড়া মুহাম্মাদ বিন মুকাতিলও ইমাম মুহাম্মাদ আল শায়বানির নিকট শিক্ষাগ্রহণ করেন।
আল মাতুরুদী যখন বেড়ে উঠছিলেন, তখন ইসলাম ধর্মের কতিপয় মাযহাবের বিরুদ্ধে উঠতি প্রতিক্রিয়া বিদ্যমান ছিল,  তন্মধ্যে মুতাজিলা, কারামতি, এবং শিয়া মাযহাবের নাম উল্লেখযোগ্য। সুন্নি চিন্তাবিদগণ ইমাম আবু হানিফাকে অনুসরণ করতেন। অন্য দুইজন খ্যাতমান চিন্তাবিদের মতো আল মাতুরুদীও বিশেষত ইসলামধর্মের ধর্মবিশ্বাস সম্পর্কে লেখালেখি করেন, এবং ইমাম আবু হানিফার মতবাদ সম্প্রসারিত করেন। অন্য দুজন ছিলেন ইরাকের আবুল হাসান আল আশয়ারি এবং মিসরের আহমাদ ইবনে মুহাম্মাদ আত তাহাভী। 
দ্বি-ইশ্বরবাদ (সানাওয়িয়া) এবং অন্যান্য সনাতন পারসিক ধর্ম সম্পর্কে আল মাতুরিদির ছিল অগাধ জ্ঞান। তাই তাঁর "কিতাব আত তাওহিদ" ইরানিয়ান মানি ধর্ম , একদল ব্রাহ্মণ এবং কিছু সংখ্যক বিতর্কিত ব্যক্তিত্ব যেমন  ইবনে আল রাওয়ান্দি, আবু ইসা আল ওয়াররাক ও মোহাম্মদ বিন শাবিব সম্পর্কে আধুনিক গবেষকদের জন্যে অত্যন্ত সমৃদ্ধশালী প্রাথমিক উৎসে পরিণত হয়েছে।  কাশফুয যুনুন গ্রন্থকারের মতে, আল মাতুরিদি ৩৩২ হিজরীদতে মৃত্যুবরণ করেছেন। কিন্তু অধিকাংশ ঐতিহাসিকের মতে, তিনি ৩৩৩ হিজরীতে মৃত্যুবরণ করেছেন। আব্দুল্লাহ আল কুরাশি তাঁর “ফাওয়ায়িদুল বাহিয়াহ” গ্রন্থেও আল মাতুরিদির মৃত্যু ৩৩৩ হিজরীতে বলে উল্লেখ করেছেন। তারঁ কবর সমরকন্দে অবস্থিত।
ভাররা ইউনিয়ন
ভাররা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে যমুনা নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাররা ইউনিয়নের মোট জনসংখ্যা ৩০,৭৪৩ জন। এই ইউনিয়নে মোট ঘরসংখ্যা ৬৯০১ টি।
ভাররা ইউনিয়নের গড় স্বাক্ষরতার হার শতকরা ৩৬.৮ ভাগ (পুরুষ-৪৯%, মহিলা-৩৪.৮%)।
ধুবরিয়া ইউনিয়ন
ধুবরিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে অবস্থিত। এর উত্তরে সলিমাবাদ, দক্ষিনে ভাদ্রা, পূর্বে নাগরপুর, পশ্চিমে দপ্তিয়র।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ধুবরিয়া ইউনিয়নের মোট জনসংখ্যা ১২,৭৬০ জন। এই ইউনিয়নে মোট ঘরসংখ্যা ২৯৫৮ টি।
ধুবরিয়া ইউনিয়নের গড় স্বাক্ষরতার হার শতকরা ৪৭.৪ ভাগ (পুরুষ-৫২.৪%, মহিলা-৪৩.১%)।
ভাদ্রা ইউনিয়ন
ভাদ্রা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩০ কিলোমিটার দক্ষিণে অবস্থিত। এর উত্তরে ধুবরিয়া, নাগরপুর ও মামুদনগর; দক্ষিণ ও পূর্বে দৌলতপুর উপজেলা;এবং পশ্চিমে দপ্তিয়র।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাদ্রা ইউনিয়নের মোট জনসংখ্যা ২১,৯৫০ জন। এই ইউনিয়নে মোট ঘরসংখ্যা ৫১০১ টি।
ভাদ্রা ইউনিয়নের গড় স্বাক্ষরতার হার শতকরা ৪১.৩ ভাগ (পুরুষ-৪৬.২%, মহিলা-৩৬.৯%)।
মামুদনগর ইউনিয়ন
মামুদনগর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৬ কিলোমিটার দক্ষিণে অবস্থিত। এর উত্তরে সহবতপুর, দক্ষিণে দৌলতপুর উপজেলা, পূর্বে নাগরপুর, পশ্চিমে মোকনা।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মামুদনগর ইউনিয়নের মোট জনসংখ্যা ৩৮৪১০ জন। এই ইউনিয়নে মোট ঘরসংখ্যা ৯১১২ টি।
মামুদনগর ইউনিয়নের গড় স্বাক্ষরতার হার শতকরা ৩২.৫ ভাগ (পুরুষ-৩৫.৮%, মহিলা-২৯.৬%)।
অজিত ওয়াড়েকর
অজিত লক্ষ্মণ ওয়াড়েকর (; জন্ম: ১ এপ্রিল, ১৯৪১ - মৃত্যু: ১৫ আগস্ট, ২০১৮) বোম্বেতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ১৯৬৬ থেকে ১৯৭৪ সময়কালে ভারত ক্রিকেট দলের পক্ষে খেলেছেন তিনি। এছাড়াও, দলের অধিনায়কেরও দায়িত্বে ছিলেন অজিত ওয়াড়েকর। আক্রমণধর্মী বামহাতি ব্যাটসম্যানরূপে ভারত দলে খেলেছেন। পাশাপাশি বামহাতি মিডিয়াম ও স্লো লেফট আর্ম অর্থোডক্স বোলিংয়েও পারদর্শিতা দেখিয়েছেন তিনি। ১৯৫৮ সালে প্রথম-শ্রেণীর ক্রিকেটে তাঁর অভিষেক ঘটে। এরপর ১৯৬৬ সালে আন্তর্জাতিক ক্রিকেটে অংশগ্রহণ করেন। সচরাচর তিন নম্বরে ব্যাটিংয়ে নামতেন ও তাঁকে অন্যতম সেরা স্লিপ ফিল্ডার হিসেবে আখ্যায়িত করা হয়ে থাকে। তাঁর অধিনায়কত্বে ভারত দল ইংল্যান্ড ও ওয়েস্ট ইন্ডিজে সিরিজ জয় করে।
তাঁর পিতা গণিত বিষয়ে তাঁকে পড়াশোনা করাতে চেয়েছিলেন যাতে ভবিষ্যতে প্রকৌশলী হতে পারেন। কিন্তু ওয়াড়েকর ক্রিকেটের দিকে ঝুঁকে পড়েন।
১৯৫৮-৫৯ মৌসুমে বোম্বে দলের পক্ষে প্রথম-শ্রেণীর ক্রিকেটে অভিষেক ঘটে তাঁর। এরপর ডিসেম্বর, ১৯৬৬ সালে বোম্বের ব্রাবোর্ন স্টেডিয়ামে সফরকারী ওয়েস্ট ইন্ডিজের বিপক্ষে তাঁর টেস্ট অভিষেক হয়। তখন থেকেই দলের নিয়মিত সদস্য হন ও তিন নম্বরে ব্যাটিংয়ে নেমে ১৯৬৬ থেকে ১৯৭৪ মেয়াদে ভারতের পক্ষে খেলেন।
১৯৭৪ সালে তাঁর অধিনায়কত্বে ভারত দল ইংল্যান্ড সফরে যায়। ঐ সফরে ভারত দল একদিনের আন্তর্জাতিকের ইতিহাসে প্রথমবারের মতো অংশ নেয়। কিন্তু ৬৭ রান করলেও তাঁর দল পরাজিত হয়েছিল। সমগ্র ওডিআইয়ে ৩৬.৫০ গড়ে ও ৮১.১১ স্ট্রাইক রেটে ৭৩ রান তুলেছিলেন ওয়াড়েকর। সিরিজে দলের ব্যর্থতায় আন্তর্জাতিক ক্রিকেটকে বিদায় জানান।
১৯৯০-এর দশকে মোহাম্মদ আজহারউদ্দীনের নেতৃত্বাধীন ভারত দলের ম্যানেজার ছিলেন তিনি। খুব স্বল্প কয়েকজন ক্রিকেটারের একজনরূপে ভারত দলের পক্ষে টেস্ট খেলোয়াড়, অধিনায়ক, কোচ/ম্যানেজার ও দল নির্বাচকমণ্ডলীর সভাপতি ছিলেন। লালা অমরনাথ ও চান্দু বোর্দেও এ সকল দায়িত্ব পালন করেছিলেন।
ভারত সরকার কর্তৃক ১৯৬৭ ও ১৯৭২ সালে যথাক্রমে অর্জুনা পদক ও চতুর্থ সর্বোচ্চ বেসামরিক সম্মাননা পদ্মশ্রী পদক লাভ করেন। এছাড়াও অন্যান্য পুরস্কারের মধ্যে সি. কে নায়ড়ু ‌আজীবন সম্মাননা লাভ করেন তিনি।
সদোম ও গোমোরাহ
সদোম ও গোমোরাহ (; ) হল পশ্চিম এশিয়ার দুটি প্রাচীন শহর; বুক অব জেনেসিস, হিব্রু বাইবেল, নূতন নিয়ম এবং ডিউটেরোবিধিসম্মত উইজডমের বই, পাশাপাশি কুরআন এবং হাদিসেও এদের উল্লেখ পাওয়া যায়।
তাওরাত অনুসারে, সদোম ও গোমোরাহ আদ্মাহ, জেবোইম এবং জোয়ারা শহরগুলোর স্বজাতীয় শহর ছিল। এই পাঁচটি শহর "সমভূমির শহরসমূহ" নামে পরিচিত, যা কেনান ভূমির দক্ষিণাঞ্চলে জর্দান নদীর সমভূমিতে অবস্থিত। বর্তমান মৃত সাগরের উত্তরের ভূমিটিই হচ্ছে সেই সমভূমি, যেখানে জমিতে ভালো জলসেচের ব্যবস্থা থাকায় এবং তা সবুজ ও গৃহপালিত পশুচারণ জন্য উপযুক্ত থাকায় একে ইডেনের উদ্যান হিসেবে ধরা হতো।
ঈশ্বরের ঐশিক বিচারের ফলে সদোম ও গোমোরাহ এবং তার দুই প্রতিবেশী শহর সম্পূর্ণরূপে আগুন ও গন্ধক দ্বারা ধ্বংসপ্রাপ্ত হয়। শুধুমাত্র তার প্রতিবেশী শহর জোয়ার (বেলা) এই ধ্বংসকাণ্ড থেকে বেঁচে গিয়েছিল। আব্রাহামীয় ধর্মে, সদোম ও ঘমোরাকে অনুশোচনাহীন পাপের সমার্থক বলে বিবেচনা করা হয়; তাদের পতন সেখানে প্রবাদতুল্য ঐশ্বরিক শাস্তির নিদর্শন হিসেবে বিবেচিত হয়। সদোম ও গোমোরাহ নামদু'টি বর্তমানে বিভিন্ন ভাষায় ব্যভিচার, সমকামিতা প্রভৃতি বিচ্যুতির একটি রূপক অর্থে ব্যবহৃত হয়ে থাকে। এদের কাহিনীটি ইংরেজি "সডামি" (পুরুষদের মধ্যে পরস্পর যৌন সংসর্গ বা পায়ুকাম) শব্দসহ বিভিন্ন ভাষায় সম অর্থের শব্দসমূহের জন্ম দিয়েছে। সডামি আইনসমূহ একটি যৌন "প্রকৃতির বিরুদ্ধে অপরাধ" -কে বর্ণনা করতে ব্যবহৃত হয়, যার মধ্যে রয়েছে পায়ুসঙ্গম বা ওরাল সেক্স, সমকামিতা বা বিপরীতকামিতা উভয়, বা একজন ব্যক্তি এবং একটি অ-মানব পশু (জুওফিলিয়া) মধ্যে যৌন কার্যকলাপ।
উভয় নামের ব্যুত্পত্তি অনিশ্চিত। নামের সঠিক মূল অর্থ অনিশ্চিত। সদোম শব্দটি একটি প্রাথমিক সেমিটিক ভাষা অবশেষে আরবি সাদমার সাথে সম্পর্কিত হতে পারে, যার অর্থ "দৃঢ়", "শক্তি বাড়ান", "শক্তিশালী" এবং গোমোরাহর ঘ, ম, আর মূলের উপর ভিত্তিতে হতে পারে, যার অর্থ "গভীর হওয়া", "প্রাচুর্যপূর্ণ (জল)"।
বর্তমানে ডেড সী ওয়ার্কস সাইটটি মৃত সাগরের খনিজ আহরণের জন্য ব্যবহার করা হয়। এর ঐতিহ্যবাহী আরব নাম খিরবেট আস-সুদুম (Khirbet as-sudūm, خربت السدوم) অনুযায়ী একে "এসদোম" (Sdom) বলা হয়। নিকটস্থ সদোম পর্বত (এবং ) প্রধানত লবণ দ্বারা গঠিত। সদোমের সমভূমির (מישור סדום) দক্ষিণে কয়েকটি ঝর্না এবং দুটি ছোট কৃষি প্রধান গ্রাম রয়েছে।
ন্যাশনাল প্যারালিম্পিক কমিটি অব বাংলাদেশ
ন্যাশনাল প্যারালিম্পিক কমিটি অব বাংলাদেশ বা বাংলাদেশ জাতীয় প্যারালিম্পিক কমিটি হল বিশ্বব্যাপী প্যারালিম্পিক আন্দোলনে বাংলাদেশে আন্তর্জাতিক প্যারালিম্পিক কমিটির প্রতিনিধিত্বকারী জাতীয় প্যারালিম্পিক কমিটি (এনপিসি)। এটি বাংলাদেশের প্রতিবন্ধী ক্রীড়াবিদদের প্যারালিম্পিক গেমসে অংশগ্রহণের জন্য সংগঠিত করে। এনপিসি বাংলাদেশের আইপিসি কোড হল BAN এবং এর সদরদপ্তর ঢাকায় অবস্থিত। বাংলাদেশের সর্বোচ্চ ক্রীড়া নিয়ন্ত্রণকারী সংস্থা জাতীয় ক্রীড়া পরিষদের একটি ঘোষণার মাধ্যমে ২০১২ সালে এনপিসি বাংলাদেশ প্রতিষ্ঠিত হয়। এর বর্তমান সভাপতি জাওয়াহেরুল ইসলাম মামুন।
গ্রীষ্মকালীন প্যারালিম্পিক গেমস
গ্রীষ্মকালীন প্যারালিম্পিক গেমস হল আন্তর্জাতিক বহু-ক্রীড়া প্রতিযোগিতা প্যারালিম্পিক গেমসের গ্রীষ্মকালীন সংস্করণ, যেখানে শারিরীকভাবে অক্ষম বা প্রতিবন্ধী ক্রীড়াবিদগণ অংশগ্রহণ করে। আন্তর্জাতিক প্যারালিম্পিক কমিটি প্রতি চার বছর পর পর এই প্যারালিম্পিক প্রতিযোগিতার আয়োজন করে থাকে। প্রত্যেক ক্রীড়ার জন্য এক বা একাধিক বিষয় থাকে এবং প্রতিটি বিষয়ে প্রতিযোগীদেরকে প্রথম স্থানের জন্য স্বর্ণ পদক, দ্বিতীয় স্থানের জন্য রৌপ্য পদক এবং তৃতীয় স্থানের জন্য ব্রোঞ্জ পদক প্রদান করা হয়, যা ১৯০৪ সালে অলিম্পিক গেমসে শুরু হয়েছিল।
যুক্তরাষ্ট্র ও যুক্তরাজ্য প্রত্যেকে দুটি করে গ্রীষ্মকালীন প্যারালিম্পিক গেমস আয়োজন করেছে। গ্রীষ্মকালীন গেমসের অন্যান্য স্বাগতিক দেশসমূহ হল : অস্ট্রেলিয়া, কানাডা, চীন, গ্রীক, ইসরায়েল, ইতালি, জাপান, নেদারল্যান্ড, দক্ষিণ কোরিয়া, স্পেন ও পশ্চিম জার্মানি। ২০১৬ গ্রীষ্মকালীন প্যারালিম্পিক ব্রাজিলের রিও দি জেনেরিওতে অনুষ্ঠিত হবে, যা দক্ষিণ আমেরিকায় অনুষ্ঠিত প্রথম গ্রীষ্মকালীন প্যারালিম্পিক গেমস। ২০২০ গ্রীষ্মকালীন প্যারালিম্পিক আয়োজনের মাধ্যমে টোকিও প্রথম এশীয় শহর হিসাবে দুবার স্বাগতিক হওয়ার সৌভাগ্য লাভ করবে।
১২টি দেশ - আর্জেন্টিনা, অস্ট্রেলিয়া, অস্ট্রিয়া, বেলজিয়াম, ফ্রান্স, যুক্তরাজ্য, আয়ারল্যান্ড, সুইজারল্যান্ড, যুক্তরাষ্ট্র - এ পর্যন্ত সকল গ্রীষ্মকালীন প্যারালিম্পিক গেমসে প্রতিনিধিত্ব করেছে। এবং ৭ টি দেশ সকল গেমসে কমপক্ষে ১টি স্বর্ণ পদক জয় করেছে।
আনুষ্ঠানিকভাবে প্রথম প্যারালিম্পিক গেমস ১৯৬০ সালে ইতালির রোমে অনুষ্ঠিত হয়। ১৯৬০ প্যারালিম্পিক গেমসে ২৩ টি দেশের ৪০০ জন প্রতিবন্ধী ক্রীড়াবিদ অংশগ্রহণ করে, যদিও সেখানে একমাত্র হুইলচেয়ারে ক্রীড়াবিদরা ছিলেন।
ঢাকা মহিলা পলিটেকনিক ইন্সটিটিউট
ঢাকা মহিলা পলিটেকনিক ইন্সটিটিউটটি ঢাকা শহরের প্রণকেন্দ্র আগারগায়ের শিক্ষা পল্লীতে অবস্থিত ।
একাডেমিক টেকনোলজি সমূহের মধ্যে রয়েছে:
ব্রহ্মানন্দম
ব্রহ্মানন্দম কান্নেগন্তি (; জন্ম : ১ ফেব্রুয়ারি, ১৯৫৬) একজন ভারতীয় প্রবীণ চলচ্চিত্র ও কৌতুক অভিনেতা, যিনি সাধারণত তেলেগু চলচ্চিত্রে অভিনয়ের জন্য বিশেষভাবে পরিচিত। বর্তমানে তিনি গিনেস ওয়ার্ল্ড রেকর্ডে সর্বাধিক স্ক্রীন ক্রেডিটধারী জীবিত চলচ্চিত্র অভিনেতা। ভারতীয় চলচ্চিত্রে অবদানের জন্য তিনি ২০০৯ সালে পদ্মশ্রী পুরস্কারে ভুষিত হন। ব্রহ্মানন্দমকে ভারতের একজন শ্রেষ্ঠ কৌতুক অভিনেতা হিসাবে গন্য করা হয়, বিশেষ করে তিনি তার কৌতুক অভিব্যক্তিগুলোর জন্য সুপরিচিত।
ব্রহ্মানন্দম অন্ধপ্রদেশের সাত্তেনাপাল্লেতে জন্মগ্রহণ করেন। চলচ্চিত্রে অভিনয়ের আগে তিনি পশ্চিম গোদাবরী জেলার আত্তিলিতে তেলেগু ভাষার প্রভাষক ছিলেন।
তিনি ২০ বছরে ৮৬৭ টি তেলুগু চলচ্চিত্রে অভিনয় জন্য ২০০৭ সালে গিনেস বিশ্ব রেকর্ড এ স্থান অর্জন করেছেন ।
ব্রহ্মানন্দম জানুয়ারি ২০০৯ সালে ভারতীয় চলচ্চিত্রে অবদানের জন্য ভারতের তৃতীয় বৃহত্তম বেসামরিক পুরস্কার পদ্মশ্রী পুরস্কার লাভ করেন।
মুররাহ ইবনে কা’ব
মুররাহ ইবনে কা’ব (আরবি: مرة بن كعب‎) ইবনে লুয়াই ইবনে গালিব ইবনে ফিহর  কুরাইশ বংশের একজন ব্যক্তি। তিনি চতুর্থ শতাব্দীতে জীবিত ছিলেন এমন ধারণা করা হয়। তিনি মুহাম্মদ (সা) এর ৬ষ্ঠ পূর্বপুরুষ ছিলেন। তিনি মুহাম্মদ এর দাদা-দাদী ও নানা-নানী চার জনেরই পূর্বপুরুষ ছিলেন। এছাড়াও তিনি মুহাম্মদ (সা) এর আটজন প্রপিতামহ-প্রপিতামহী ও প্রমাতামহ-প্রমাতামহীর মধ্যে ছয়জনের পূর্ব পুরুষ ছিলেন।
তার মাতা ছিলেন ওয়াহশিয়া বিনতে শাইবান ইবনে মুহারিব ইবনে ফিহর ইবনে মালিক, অর্থাৎ তার মাতা তার পিতার জ্ঞাতি বোন ছিলেন।
অন্য জীবন (চলচ্চিত্র)
অন্য জীবন ১৯৯৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন নন্দিত চলচ্চিত্রকার শেখ নিয়ামত আলী। ছায়াছবিটি প্রযোজনা করেছে শেখ নিয়ামত আলীর প্রযোজনা সংস্থা এস নিয়ামত আলী প্রোডাকশন্স। এতে অভিনয় করেছেন রাইসুল ইসলাম আসাদ, চম্পা, আবুল খায়ের, শান্তা ইসলাম, চিত্রলেখা গুহ, তমালিকা কর্মকার প্রমুখ। চলচ্চিত্রটি শ্রেষ্ঠ চলচ্চিত্রসহ ১১ টি বিভাগে জাতীয় চলচ্চিত্র পুরস্কার অর্জন করে।
পান্তব মিয়া একজন রাজনৈতিক নেতা। তিনি শহরে থাকেন এবং নির্বাচনের সময় গ্রামে আসেন। নির্বাচনে জয়ী হওয়ার জন্য তিনি গ্রামের তাঁতি সম্প্রদায়কে মিথ্যা আশ্বাস দেন। নির্বাচনে জয়লাভ করার পর পান্তব মিয়া গ্রামে তাঁতের মেশিন বসান। ভেঙে যায় তাঁতিদের স্বপ্ন। এই ভোটের রাজনীতি ও তার প্রভাব গ্রামের তাঁতি সম্প্রদায়ের জীবনে নিয়ে আসে চরম দুর্ভোগ।অন্য জীবন চলচ্চিত্রটি প্রযোজনা ও পরিবেশনা করেছে এস নিয়ামত আলী প্রোডাকশন্স। ২০১১ সালে লেজার ভিশনের ব্যানারে চলচ্চিত্রটির ডিভিডি বের হয়।
অন্য জীবন চলচ্চিত্রটির সঙ্গীত পরিচালনা করেছেন আমানুল হক।
জাতীয় চলচ্চিত্র পুরস্কার
আবুল খায়ের (অভিনেতা)
আবুল খায়ের ছিলেন একজন বাংলাদেশী চলচ্চিত্র ও নাট্য অভিনেতা। তিনি হুমায়ূন আহমেদ পরিচালিত "এইসব দিনরাত্রি" (১৯৮৫), "বহুব্রীহি" (১৯৮৮), "আজ রবিবার" (১৯৯৯) নাটকে অভিনয় করে বেশ জনপ্রিয়তা লাভ করেন। চলচ্চিত্রে অভিনয়ের জন্য তিনি চারবার শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন।
আবুল খায়ের ১৯৭৩ সালে ঋত্বিক ঘটক পরিচালিত তিতাস একটি নদীর নাম চলচ্চিত্রে অভিনয় করেন। চলচ্চিত্রের পাশাপাশি তিনি টেলিভিশনে নিয়মিত অভিনয় করতেন। তিনি হুমায়ূন আহমেদ পরিচালিত "এইসব দিনরাত্রি" (১৯৮৫) নাটকে একজন গ্রাম্য শিক্ষকের ভূমিকায় অভিনয় করেন। পরবর্তীতে তিনি হুমায়ূন আহমেদের "বহুব্রীহি" (১৯৮৮) নাটকে দাদা, "নিমফুল" (১৯৯৭), "আজ রবিবার" (১৯৯৯) নাটকে শহুরে বাবা, "পিতৃত্ব" নাটকে গ্রাম্য পিতা চরিত্রে অভিনয় করে জনপ্রিয়তা লাভ করেন।জাতীয় চলচ্চিত্র পুরস্কার